Patrick Baurichter indtager rollen som den mystiske Don Juan. Ifølge ham er fortællingen om forføreren trods af sin fremskredne alder stadig et vigtigt og aktuelt budskab til sit publikum. - At man ikke er noget i kraft af alle andre, synes jeg er et tydeligt tegn qua vores måde at agere på de sociale medier og i det hele taget; hele tiden at blive set og være noget, og det at hele tiden ville være noget, siger Patrick Baurichter. Forestillingens instruktør ser også flere paralleller fra Molieres’ første udgave i 1665 og frem til i dag. - Jeg oplever en vældig nær forbindelse til den tid, selvom der er gået 300-400 år. Jeg ser de samme måder at håndtere svære situationer, livsvalg og så videre, siger Johannes Holmen Dahl. Forestillingen løber fra den 18. februar til den 11. marts.

Referat:
Aalborg Teater har i weekenden premiere på stykket Don Juan, der på trods af næsten 400 år på bagen stadig har meget andet at byde ind med end en lektion i forførelsens ædle kunst.